Täna  hommikul endale arvutist muusikat kuualmiseks leidsin oma tavapäraselt saidilt, et seal miski teisipäevane maailma vaikuse päev ja üheltki kanalilt ei mingit muusikat. Väga huvitav ettevõtmine, miks meil siin keegi sellest ei räägi? Et olemegi nagu nii küla siis või? See vaikuse tekst seal kanalitel on väga sügavamõtteline, usun, et seda oleks vaja väga paljudele inimestele, et kasvõi hetkekski tähele panna meid pidevalt ümbritsevat meeletut müra. Nende eesmärk küll veidi nihutatud, kuid kokkuvõttes ikkagi väga olulise sõnumiga.  Olen ise ennast tegelikult vaikselt sellest taustmuusikast välja harjutamas. See ju masendav, kui meil kõrvad vaikuses valutama hakkavad… Igatahes täna ei ole mul tööl taustmuusikat. Tänavamürast piisab täiesti. Õnneks kõrvalolev park ning tänavgi üsna vaikne.  Igatsen vaikust. Kui kunagi veel saavutada vaikus iseendas…  Ehk siis hakkaks ka iseenda mõtteid paremini kuulama ja tähele panema.